Марија Пиетила-Холмнер

мини|Марија Пиетила -Холмнер
**Марија Хелена Пиетила-Холмнер** (родена на 25 јули 1986 година) — пензионирана шведска скијачка во алпско скијање од Светскиот куп. Таа била специјалист за техничките дисциплини слалом и велеслалом.

Родена во Умео, Пиетила-Холмнер започнала да се занимава со алпско скијање од нејзината седумгодишна возраст. Таа исто така била искусна фудбалерка, играјќи како напаѓач за младинската женска екипа на Марихем  и тоа до 15-годишна возраст. Од тогаш решила да се фокусира на скијањето. Пиетила-Холмнер го имала својот прв настап на Светското првенство во Зелден на 16-годишна возраст во месец октомври 2002 година. Холмнер освоила златен медал на Светското јуниорско првенство во алпско во 2006 година во дисциплината слалом. Нејзината прва победа во Светскиот куп била во слалом во американски Аспен во ноември 2010 година. Таа имала вкупно 207 стартови на скијачките натпревари и застанала вкупно десет пати на победничкиот подиум, вклучувајќи и три победи.

Пиетила-Холмнер освоила вкупно пет медали на Светските првенства, два во поединечни конкуренција и три во екипна. Таа освоила сребрен медал во велеслалом во 2007 година во центарот Аре во Шведска. Четири години подоцна, во 2011 година, таа освоила 2 бронзени медали во Гармиш-Партенкирхен во Германија во дисциплината слалом. Во скијачкиот центар Шладминг во 2013 година, таа го освоила среброто во екипно натпреварување. Холмнер својот последен светски медал го освоила на првенството 2017 година, каде што била дел од шведскиот тим кој завршил на третото место во екипната конкуренција.

Таа своето прво натпреварување на Зимските олимписки игри го имала во 2006 година, каде што завршила на десеттото место во дисциплината велеслалом. На Зимските олимписки игри 2010 година таа завршила на четвртото место во дисциплината слалом, а на Зимските олимписки игри 2014 го заземала шестото место во дисциплината велеслалом. Пиетила освоила седум титули во шведското првенство, пет во дисциплината слалом, една во дисциплината велеслалом и една во комбинација (комбинација од две дисциплини).

На 17 јануари 2018 година, таа го објавила своето повлекување од алпското скијање, поради проблеми со грбот. Продолжила како стручен коментатор на телевизијата Еуроспорт.

Холмнер од 2004 година е во врска со колегата од алпското скијање Ханс Олсон. Тие се вериле во 2018 година. И двајцата работеле како дел од тимот кој го покривал коментирањето на дисциплината алпско скијање на Зимските олимписки игри во 2018 за телевизијата Еуроспорт.

## Резултати од Светското првенство

### Позиција во сезоната

### Скијачки пиедестали (подиуми)

* 3 победи – (2 слалом, 1 Градски настан)
* 10 подиуми - (7 слалом,1 веле слалом, 2 Паралелен слалом)

## Резултати од Светското првенство

## Олимписки резултати

## Видео

* Запикс – интервју по трката во ноември 2011 година – второ место, слалом во Аспен

## Наводи


## Надворешни врски

* Пласман на Светскиот куп на Марија Пиетилае-Холмнер во Меѓународната скијачка федерација
* Шведски олимписки комитет – Марија Пиетила Холмнер – *(in Swedish)*
* Rossignol.com  – Марија Пиетила-Холмнер – алпско скијање – Шведска
*  – *(in Swedish)*

Категорија:Живи луѓе
Категорија:Родени во 1986 година
Категорија:Шведски скијачи